Yevropa Ittifoqi Saudiya Arabistoni va yana 22 ta davlatni muammoli davlatlar deb tan oldi

Yevropa Ittifoqi 23 ta davlatni terrorchilikni moliyalashtirish va pul yuvishga qarshi yetarlicha kurash olib bormasligi tufayli xavf soluvchi davlatlar ro‘yxatiga kiritdi.
Ro‘yxatga Afg‘oniston, Amerika Samoasi, Bagam orollari, Botsvana, Shimoliy Koreya, Efiopiya, Gana, Guam, Eron, Iroq, Liviya, Nigeriya, Pokiston, Panama, Puerto-Riko, Samoa, Saudiya Arabistoni, Shri-Lanka, Suriya, Trinidad va Tobago, Tunis, Virgin orollari va Yaman kiritildi.
Ushbu davlatlar moliyaviy muassasalari va bu davlatlardan bo‘lgan mijozlar operatsiyalari Yevropa Ittifoqi qoidalariga amal qiluvchi banklar va boshqa moliya tashkilotlarining shubhali operatsiyalarini aniqlash uchun sinchkovroq nazorat qilinadi.